Source: http://docplayer.fi/3769555-Kandidaatintutkielma-tyovoiman-maaran-sopeuttaminen-irtisanomalla-ja-lomauttamalla-tyon-vahenemisen-tilanteessa.html
Timestamp: 2018-06-25 10:42:41+00:00
Document Index: 20576208

Matched Legal Cases: ['KKO ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

Kandidaatintutkielma TYÖVOIMAN MÄÄRÄN SOPEUTTAMINEN IRTISANOMALLA JA LOMAUTTAMALLA TYÖN VÄHENEMISEN TILANTEESSA - PDF
Download "Kandidaatintutkielma TYÖVOIMAN MÄÄRÄN SOPEUTTAMINEN IRTISANOMALLA JA LOMAUTTAMALLA TYÖN VÄHENEMISEN TILANTEESSA"
1 Kauppatieteellinen tiedekunta Yritysjuridiikka Kandidaatintutkielma TYÖVOIMAN MÄÄRÄN SOPEUTTAMINEN IRTISANOMALLA JA LOMAUTTAMALLA TYÖN VÄHENEMISEN TILANTEESSA Nina Utriainen
2 1 LYHENTEET HE KKO TSL TT YTL yt- hallituksen esitys korkein oikeus työsopimuslaki työtuomioistuin laki yhteistoiminnasta yrityksissä yhteistoiminta-
3 2 SISÄLLYSLUETTELO LYHENTEET Johdanto Taustaa Tutkimuksen tavoitteet ja rajaukset Tutkimusaineisto ja -menetelmät Tutkimuksen rakenne Irtisanominen taloudellisin ja tuotannollisin perustein Yleistä Työn vähentyminen Taloudelliset syyt Tuotannolliset syyt Toiminnan uudelleenjärjestelyistä johtuvat syyt Työn tarjoamis- ja koulutusvelvollisuus Kielletyt irtisanomisperusteet Erityissuoja Lomauttaminen Taustaa Lomauttamisen määritelmä Lomauttamisen perusteet Taloudellinen ja tuotannollinen irtisanomisperuste Työn ja työntarjoamisedellytysten väheneminen Lomautusmenettely Lomautuksen oikeusvaikutukset Lomautuksen päättyminen ja työhön paluu Työsuhteen päättäminen lomautuksen aikana Työntekijän irtisanoutuminen Työnantajan suorittama irtisanominen Yhteenveto LÄHTEET... 31
4 3 1 Johdanto Työnantajan yritystoiminnassa voi tapahtua muutoksia, joiden takia tarjolla olevan työn määrä saattaa vähentyä. Työn vähenemisen seurauksena työnantajalle saattaa tulla tarve sopeuttaa työntekijöiden määrä ja työaikojen pituus vastaamaan työvoiman todellista tarvetta. Tämä sopeuttaminen voi tapahtua irtisanomalla, lomauttamalla tai osa-aikaistamalla työntekijä. (Rautiainen et al., 2008, s. 9:1) Työntekijän irtisanominen edellyttää, että työn väheneminen on olennaista ja pysyvää. Aina kuitenkaan työn väheneminen ei ole pysyvää ja siksi työntekijöiden määrää ei kaikissa tilanteissa voida sopeuttaa juuri irtisanomisella. Niissä tilanteissa, joissa työn väheneminen ei ole pysyvää ja olennaista työnantaja voi irtisanomisen sijaan lomauttaa työntekijän. Usein lomauttamista käytetään juuri silloin, kun yrityksen tilanne ei ole vielä niin vakava, että irtisanomisperuste olisi täyttynyt. Työntekijän lomauttaminen tulee nähdä irtisanomista lievempänä toimenpiteenä myös työntekijän näkökulmasta. (Paanetoja, 2008, s. 63) Irtisanomisen sijasta työnantaja voi myös osa-aikaistaa työntekijän. Pääpiirteittäin osa-aikaistaminen eroaa lomautuksesta siten, että osa-aikaistaminen merkitsee pysyvää muutosta työntekijän työsopimuksen ehdoissa, kun taas lomautus on vain tilapäinen järjestely. (Rautiainen et al., 2008, s. 9:1) 1.1 Taustaa Lomautuksista ja irtisanomisista uutisoidaan paljon ja aihe on erittäin ajankohtainen, etenkin nyt taantuman aikana. Seppo Koskinen toteaa artikkelissaan (2003), että viime vuosina taloudellisilla sekä tuotannollisilla perusteilla lomautettuja ja irtisanottuja työntekijöitä on ollut huomattava määrä. Työ- ja elinkeinoministeriön ryhmälomautusseurannan (koskee vähintään 10 henkilöä ja on määräaikainen tai lyhennetty työviikko) mukaan Suomessa oli ryhmälomauttavia yrityksiä 291 kappaletta ja ryhmälomautettuja henkilöitä yhteensä henkilöä (Työ- ja elinkeinoministeriö, 2010).
5 4 1.2 Tutkimuksen tavoitteet ja rajaukset Tutkimuksen tarkoituksena on selventää taloudellisen ja tuotannollisen irtisanomisperusteen ja lomauttamisen sääntelyä. Tutkielman tavoitteena on selvittää, millaisin perustein irtisanominen ja lomautus ovat työnantajan käytettävissä työvoiman määrää sopeutettaessa. Sekä irtisanomista että lomauttamista käsitellään pääosin työnantajan näkökulmasta. Tutkielmassa käsitellään vain taloudelliset ja tuotannolliset irtisanomisperusteet, joten tutkielman ulkopuolella rajataan työntekijään itseensä liittyvät irtisanomisperusteet. Tutkielmassa on tietoisesti keskitytty enemmän lomauttamiseen ja siksi tutkielmassa on myös kuvailtu, miten lomauttaminen tapahtuu käytännössä. 1.3 Tutkimusaineisto ja -menetelmät Tutkimusaineistona on käytetty työsuhteen irtisanomista ja työntekijän lomauttamista koskevaa oikeuskirjallisuutta ja artikkeleita. Hallituksen esitys (HE) 157/2000 ja työsopimuslaki (TSL) /55 muodostavat olennaisimman osan käytetyistä virallislähteistä. Korkeimman oikeuden ja työtuomioistuimen oikeuskäytäntöön on pyritty tutustumaan laajasti ja esimerkkejä oikeustapauksista on pyritty tuomaan esille niin monipuolisesti kuin mahdollista. Tutkielma on tehty kirjallisuuskatsauksena mainittuun tutkimusaineistoon perustuen. 1.4 Tutkimuksen rakenne Tutkielman alussa käydään lyhyesti läpi taustaa, tutkimuksen kohdetta ja tavoitteita sekä sen rajauksia, tutkimusmenetelmää ja -aineistoa. Toisessa luvussa perehdytetään lukija taloudellisin ja tuotannollisin perustein tehtävän irtisanomisen sääntelyyn. Luvussa käydään läpi ne taloudelliset ja tuotannolliset perusteet, joilla irtisanominen voidaan tehdä. Luvun lopussa esitellään kielletyt irtisanomisperusteet sekä kuvaillaan tahoja, jotka nauttivat erityisestä irtisanomissuojasta. Kolmannessa luvussa esitellään lomauttamisen sääntely ja erityisesti ne perusteet, joilla lomauttaminen on mahdollista. Luvussa käydään läpi myös se, miten lomauttaminen käytännössä tapahtuu. Lyhyt yhteenveto on koottu lukuun 4.
6 5 2 Irtisanominen taloudellisin ja tuotannollisin perustein 2.1 Yleistä Työsopimuslain (TSL) 7 luvussa säädetään työsopimuksen irtisanomisperusteista. TSL7:1:ssä on yleissääntö irtisanomisperusteista. Yleissäännöksen mukaan työnantaja voi irtisanoa toistaiseksi voimassa olevan työsopimuksen vain asiallisesta ja painavasta syystä. Sekä työsopimuslaissa että oikeuskirjallisuudessa työsuhteen irtisanomisperusteet on jaettu kahteen ryhmään: yksilöperusteisiin eli individuaaliperusteisiin, joista on säädetty TSL7:2:ssa ja taloudellisiin ja tuotannollisiin perusteisiin eli kollektiiviperusteisiin, joista on säädetty TSL7:3:ssa (Kairinen, 2001, s. 299 ja 314). Tutkielmassa perehdytään taloudellisiin ja tuotannollisiin perusteisiin ja siksi individuaaliperusteet rajataan tämän tutkielman ulkopuolelle. Työsopimuslain 7 luvun 3 pykälän mukaan työnantajalla on oikeus irtisanoa työntekijä, kun tarjolla oleva työ on taloudellisista, tuotannollisista tai toiminnan uudelleenjärjestelyistä johtuvista syistä vähentynyt olennaisesti ja pysyvästi eikä työntekijälle voida tarjota muuta työtä tai koulusta. TSL 7 luvun 4 pykälässä on säädetty työnantajan työn tarjoamis- ja koulutusvelvollisuudesta. Määräaikainen työsopimus sitoo niin työnantajaa kuin työntekijääkin koko sopimuskauden ajan, eikä sopimusta ole mahdollista irtisanoa ellei työsopimusta ole erikseen solmittu irtisanomisenvaraiseksi. Kuitenkin on huomioitava, että työsopimuslain 7 luvussa on säädetty erityistapauksista, joissa myös määräaikainen työsopimus voidaan irtisanoa määräaikaisten sopimusten yleisestä irtisanomiskiellosta huolimatta. Tällaisia eritystapauksia ovat liikkeen luovutus, työnantajan saneerausmenettely tai konkurssi sekä työnantajan kuolema. (Tiitinen & Kröger, 2002, s ) Työnantajalla on oikeus irtisanoa työntekijä kollektiivisilla eli taloudellisilla ja tuotannollisilla irtisanomisperusteella tilanteessa, jossa tarjolla oleva työ on
7 6 taloudellisista, tuotannollisista tai toiminnan uudelleenjärjestelyistä johtuvista syistä vähentynyt olennaisesti ja pysyvästi. Irtisanominen ei kuitenkaan ole mahdollista eli irtisanomisoikeus ei täyty, jos työntekijä voidaan sijoittaa tai kouluttaa toiseen työtehtävään. (Rautiainen & Äimälä, 2004, s. 244) Tiitinen & Kröger (2002) mukaan taloudellisen ja tuotannollisen irtisanomisperusteen kokonaisuus voidaan jakaa osiin seuraavasti: (1) yleissäännös perusteen asiallisuuden ja painavuuden vaatimuksesta, (2) tarjolla olevan työn olennainen ja pysyvä vähentyminen ja (3) työnantajan velvollisuus tarjota muuta työtä ja järjestää mahdollisen muun työn vaatima koulutus. Kaikkien irtisanomisperusteiden lähtökohtana pidetään asiallisuuden ja painavuuden vaatimusta. Asiallisuuden ja painavuuden sisältöä ei ole määritelty täsmällisesti ja siksi vaatimuksen riittävyyttä arvioidaan kussakin irtisanomistilanteessa erikseen. Yleisesti asiallisuuden ja painavuuden vaatimuksella on tarkoitettu sitä, että peruste ei saa olla hyvän tavan vastainen tai syrjivä. (Koskinen & Ullakonoja, 2009, s. 232; Tiitinen & Kröger, 2002, s ) Koskinen & Ullakonoja (2009) huomauttavat kirjassaan, että työn tai sen tarjoamismahdollisuuksien tulee olla vähentynyt taloudellisista, tuotannollisista tai toiminnan uudelleenjärjestelyistä johtuvista syistä sekä olennaisesti että pysyvästi, jotta kollektiivinen irtisanomisperuste täyttyy. 2.2 Työn vähentyminen Taloudellisen ja tuotannollisen irtisanomisperusteen vaatimuksena on, että tarjolla oleva työ vähenee olennaisesti ja pysyvästi. Irtisanomisperusteen olennaisuudella tarkoitetaan vähäistä suurempaa muutosta, jolla on merkitystä yrityksen (taloudelliseen) asemaan ja yritystoiminnan perusedellytyksiin sekä työnantajaan ja työntekijään (Hietala et al., 2008, s. 326). Tiitinen & Kröger (2002) toteavat kirjassaan, ettei hallituksen esityksissä tai lainvalmisteluaineistossa ole pyritty kuvailemaan olennaisuuden merkityssisältöä, ja ilmeisesti on tarkoitettu viitata aiempaan oikeuskäytäntöön. Koskinen (2003) toteaa artikkelissaan, että
8 7 oikeuskäytännössä on katsottu työnantajalla olevan sosiaalinen ja yhteiskunnallinen työllistämisvelvoite, ja tämän velvoitteen mukaisesti määräytyy myös se, milloin työn on katsottu olevan olennaisesti vähentynyt. Pysyvyydellä tarkoitetaan tilapäistä pidempää vaikutusta tarjolla olevaan työhön. Työn ja työntarjoamisedellytysten katsotaan muuttuneen vain tilapäisesti, jos niiden arvioidaan kestävän enintään 90 päivää. (Hietala et al. 2008, s ) Artikkelissaan Koskinen (2003) esittää, että jotta työn väheneminen voitaisiin katsoa pysyväksi, on sen kestettävä useita kuukausia, vähintään irtisanomisajan, joka on pisimmillään kuuden kuukauden mittainen. Taloudellisilla ja tuotannollisilla perusteilla tapahtuvan irtisanominen edellytyksenä on, että tarjolla oleva työ on vähentynyt. Laissa ei kuitenkaan ole asetettu varsinaista vaatimusta työn vähentymiselle. Laki ei edellytä tietyn työntekijän tekemän työn vähentymistä, vaan työn vähenemistä tulee tarkastella yleisemmältä tasolta. Käytännössä tämä tarkoittaa sitä, että työn vähentymistä on tarkasteltava esimerkiksi osasto- tai yritystasolla. (Rautiainen & Äimälä, 2004, s. 245) Korkeimman oikeuden (KKO) ratkaisun KKO 2010:43 mukaan työn vähentymistä voidaan tarkastella myös koko konsernin laajuisesti. KKO 2010:43 Konsernissa, jonka harjoittama liiketoiminta oli jaettu usean yhtiön kesken, oli toiminnan tappiollisuuden vuoksi suoritettu liiketoiminnan uudelleenjärjestelyitä. Kysymys siitä, voitiinko konsernia tällöin pitää yhtenä työnantajakokonaisuutena niin, että konserniin kuuluvan yhtiön palveluksessa olleen työntekijän työsopimus voitiin irtisanoa koko konsernin liiketoiminnan järjestelyistä johtuvasta taloudellisesta ja tuotannollisesta syystä Käytettäessä taloudellista ja tuotannollista irtisanomisperustetta, tulee työn olla vähentynyt: - taloudellisista, - tuotannollisista tai - toiminnan uudelleenjärjestelyistä johtuvista syistä.
9 8 Syyt voivat olla irtisanomisperusteena joko erillisinä tai ne voivat liittyä toisiinsa. Irtisanomisperustetta arvioitaessa olennaista ei ole se, mistä syystä työ on vähentynyt. Työn vähentyminen saattaa johtua yrityksen ulkoisista tai sisäisistä muutoksista. (Rautiainen & Äimälä, 2004, s ) Taloudelliset syyt Taloudelliset irtisanomisperusteet perustuvat työnantajan taloudessa tapahtuneisiin tai ennakoitavissa oleviin tuleviin pysyviin muutoksiin, jotka vähentävät työvoiman eli henkilöstön tarvetta. Taloudellinen irtisanomisperuste täyttyy, kun työnantajan taloudellinen tilanne ja toimintaedellytykset ovat vaikeutuneet ja toimenpiteiden aikaansaama säästö on todellinen. (Koskinen et al., 2003, s ) Koskinen et al. (2003) mukaan taloudellisen irtisanomisoikeuden arviointiin ei vaikuta se, että säästöt voitaisiin saavuttaa jollain muulla toimenpiteellä kuin vähentämällä henkilöstöä. Tästä syystä työnantajalla ei ole velvollisuutta turvautua irtisanomista lievempiin keinoihin, esimerkiksi lomautukseen, kuten korkeimman oikeuden päätös KKO 1981-II-155 osoittaa. KKO 1981-II-155 Työnantajalla oli työn pitempiaikaisen vähentymisen johdosta TSL 37 :n 2 mom:n mukainen erityisen painava syy irtisanoa osa työntekijöistään. Työnantaja ei ollut velvollinen irtisanomisten välttämiseksi määräämään näitä ja palveluksessaan olleita muita työntekijöitä lomautettaviksi työn vähentymistä vastaavasti. Tappiollinen liiketoiminta ei ole automaattisesti riittävä taloudellinen irtisanomisperuste. Irtisanomisperusteen täyttymistä arvioitaessa arvioidaan syntyneiden kustannussäästöjen todellista vaikutusta yritystoiminnanedellytyksiin ja yrityksen taloudelliseen tilaan. Käytännössä tämä tarkoittaa sitä, ettei taloudellista irtisanomisperustetta ole, jos toimenpiteiltä puuttuvat todelliset vaikutukset. (Koskinen et al., 2003, s. 181) Lähtökohtana taloudellisen perusteen arvioinnissa on yrityksen ilmoittama säästötarve. Mikäli työnantaja saavuttaa säästötarpeen jo muilla toimenpiteillä, ei irtisanomisiin voida enää turvautua. Tällaisia muita toimenpiteitä voivat palkkojen alentamisen lisäksi olla esimerkiksi henkilöstön lomauttaminen tai kokoaikaisen
10 9 työsuhteen muuttamista osa-aikaeläkkeeksi tai osa-aikaiseksi. (Koskinen et al., 2003, s. 182) Säästötarpeen lisäksi taloudellisen perusteen täyttymistä arvioidaan kannattavuuden ja ennakoinnin perusteella. Kannattavuusarvioinnissa tutustutaan sekä yrityksen että kilpailijoiden vertailukelpoisiin tilinpäätöstietoihin ja muihin taloudellisiin raportteihin. Taloudelliseksi perusteeksi ei riitä talousarvion toteutuminen tai toteutumatta jääminen eikä itseaiheutettu tuloksen heikkeneminen. (Koskinen et al., 2003, s ) Koskinen et al. (2003) mukaan voitollisella yrityksellä voi olla oikeus irtisanoa taloudellisella perusteella. Voitollinen yritys voi vedota taloudelliseen irtisanomisperusteeseen silloin, kun se pyrkii välttämään voitollisen yritystoiminnan muuttumista tappiolliseksi. Vaikkakin HE 157/2000 mukaan yritystoiminnan on yleisesti edellytetty olevan tappiollista, jotta taloudelliseen irtisanomisperusteeseen voidaan vedota, katsoi korkein oikeus ratkaisussa KKO 1995:141, että irtisanomisperusteena voitiin käyttää toiminnan muuttumista tappiolliseksi. KKO 1995:141 Henkilöstöhallinnon alalla toimineen konsulttiyhtiön liikevaihto muodostui pääasiallisesti sen palveluksessa olevien konsulttien tekemästä konsulttipalvelusten myyntityöstä ja sen tuloksena hankittujen toimeksiantojen hoitamisesta. Konsultti A:n työnteosta oli kertynyt yhtiölle enemmän tuloja kuin hänestä oli aiheutunut työvoimakustannuksia. Yhtiön toiminta konsulttiyrityksenä oli kuitenkin perustunut siihen, että konsulttien työhön perustuvalla laskutuksella kyettiin kattamaan kaikki yhtiön toiminnasta aiheutuvat kulut. A:n työskentelyyn perustuva laskutus oli ollut yhtiön muiden konsulttien toiminnan tuottamaa laskutusta vähäisempää. Yhtiöllä oli toimintansa tappiollisuuden johdosta kustannusten säästämiseksi ja tuloksensa parantamiseksi työsopimuslain 37 a :n 1 momentissa edellytetyt taloudelliset ja tuotannolliset syyt irtisanoa A:n työsopimus. Työntekijää ei saa irtisanoa varmuuden vuoksi. Siksi työn vähentymisen määrä ja alkamishetki on oltava irtisanomishetkellä olennaisella todennäköisyydellä ennakoitavissa. Taloudellinen irtisanomisperuste ei myöskään ole sidoksissa tarjolla olevan kokonaistyön määrään, vaan olennaista on saman tai vastaavan työn vähentyminen viimeistään työsuhteen päättyessä. (Koskinen et al., 2003, s )
11 Tuotannolliset syyt Tuotannolliset irtisanomisperusteet perustuvat yrityksen toiminnan tai organisaation muutoksiin, joilla on työvoimaa vähentävä vaikutus. Usein nämä muutokset johtuvat esimerkiksi omistussuhteiden muutoksista tai hallinnollisista järjestelyistä. (Koskinen et al., 2003, s. 186) Lain tarkoituksena ei ole rajoittaa työnantajan oikeutta lakkauttaa, supistaa, laajentaa, yhdistää tai muuten muuttaa liiketoimintaansa, ja näin olleen työnantajalla on oikeus päättää harjoittamansa liiketoiminnan laajuudesta. (Rautiainen & Äimälä, 2004, s. 246) Myös Koskinen et al. (2003) katsovat kirjassaan, että työnantajalla on oikeus liikkeenjohtovaltansa perusteella päättää toimintansa järjestämisestä tuotannollisesti kannattavasti. Ratkaisussa KKO 1994:90 korkein oikeus katsoi työntekijän irtisanomisen lailliseksi, kun se oli tehty organisaatiomuutoksen yhteydessä tuotannollisin (ja taloudellisin) perustein. Ratkaisussa liiketoimintaalueiden yhdistämistä pidettiin tuotannollisena irtisanomisperusteena ja irtisanomista perusteltuna, koska irtisanotun työntekijän työtehtävät olivat jaettu useamman ihmisen kesken ja irtisanotun toimenkuva oli kokonaan lopetettu. (KKO 1994:90) Toisin kuin taloudellisella perusteella irtisanottaessa, tuotannollisen irtisanomisperusteen käyttö ei edellytä kustannussäästöä eikä yrityksen taloudellisen tilanteen arvioimista. Tuotannollisen irtisanomisperusteen ohella irtisanomispäätökseen voi vaikuttaa taloudellinen peruste. (Koskinen et al., 2003, s. 187) Työn vähentyessä tuotannollisen perusteen mukaan työtehtäviä joko yhdistetään tai lakkautetaan. Irtisanottavan työntekijän työtehtävien jakamista ei pidetä lainvastaisena, mikäli muiden työntekijöiden pääasiallinen työnkuva ei tämän vuoksi muutu. (lbid) Korkein oikeus katsoi päätöksessään KKO 1994:17, että työntekijän työtehtäviä voitiin järjestää tappiollisen kokonaistuloksen parantamiseksi, ja tämän toiminnan uudelleenorganisoinnin aiheuttaman työn vähentymisen perusteella hänet voitiin myös irtisanoa tuotannollisista (ja taloudellisista) syistä. (KKO 1994:17) Yrityksen toiminnan tai organisaation muutosten tulee muuttaa irtisanottavan työntekijän työtehtävien laatua ja laajuutta olennaisesti ja pysyvästi. Jotta
12 11 tuotannolliset muutokset ovat irtisanomisperusteen kannalta tarpeeksi todellisia ja riittäviä, niillä pitää olla vaikutusta kyseisen toiminnallisen kokonaisuuden samaa työtä tekevien työntekijöiden lukumäärään. Irtisanominen tuotannollisista syistä on mahdollista, kunhan työntekijän työtehtävät muuttuvat tai lakkaavat viimeistään työsuhteen päättyessä. (Koskinen et al., 2003, s ) Työnantajalla on oikeus korvata työntekijä, mikäli toimintaedellytykset muuttuvat olennaisesti. Käytännössä tämä korvaaminen tapahtuu joko yrityksen toisella työntekijällä tai kokonaan uudella työsuhteella. Työnantajalla on oikeus korvata työntekijä esimerkiksi tilanteessa, jossa työntekijällä ei ole uuden työtehtävän vaatimia ominaisuuksia eikä hän siksi ole sopiva uuteen tehtävään. (Koskinen et al., 2003, s. 188) Toiminnan uudelleenjärjestelyistä johtuvat syyt Työntekijä voidaan irtisanoa taloudellisen ja tuotannollisen perusteen lisäksi toiminnan uudelleenjärjestelyistä johtuvalla irtisanomisperusteella. Lain esitöistä eikä hallituksen esityksistä käy ilmi, millaisia tosiasiallisia perusteita lainsäätäjä pitää toiminnan uudelleenjärjestelyistä johtuvina perusteina. (lbid) Oikeuskirjallisuudessa on kuitenkin pidetty selvänä, että tällaisina perusteina voidaan pitää tilanteita, jotka vaikuttavat yrityksen toimintaedellytyksiin tai toimintatapoihin, mutta jotka eivät ole taloudellisia tai tuotannollisia. Käytännössä toiminnan uudelleenjärjestelyistä johtuvana irtisanomisperusteena voidaan pitää tilannetta, jossa yrityksen omistaja tai osakas päättää lisätä omaa työpanostaan. Olosuhteiden tulee kuitenkin muuttua merkittävästi ja olennaisesti, jotta yrittäjällä tai osakkaalla on oikeus korvata työntekijä. Irtisanomisperusteena ei voida käyttää sitä, että toimintaedellytykset mahdollisesti muuttuvat tulevaisuudessa, koska vain toimintaedellytysten todellinen muutos oikeuttaa korvaamaan työntekijän. (Koskinen et al., 2003, s. 189; Rautiainen & Äimälä, 2004, s. 248) Koskinen et al. (2003) mukaan yrittäjän ja osakkaan ohella myös toimitusjohtajalla on oikeus korvata työntekijä. Äänettömän yhtiömiehen asemaa ei puolestaan ole määritelty ja siksi se määritellään yksittäistapauksissa aina erikseen. Huomioitavaa on kuitenkin se, ettei äänettömällä yhtiömiehellä ole oikeutta korvata työntekijää vain
13 12 asettamansa panoksen perusteella. Korkeimman oikeuden ratkaisun KKO 1988:67 mukaan äänettömän yhtiömiehen asemaa arvioitaessa otetaan huomioon äänettömän yhtiömiehen aiempi työpanos sekä yrityksen taloudellinen asema ja koko. KKO 1988:67 Kahvilaliikettä pitäneen kommandiittiyhtiön toiminta oli ollut tappiollista. Kahvilan vastaavana hoitajana toiminut kommandiittiyhtiön äänetön yhtiömies oli ryhtynyt lisäämään omaa työpanostaan vähentäen siten ulkopuolisen työvoiman tarvetta. Toiminnan tappiollisuuden ja yrityksen koon huomioon ottaen yrityksellä oli ollut erityisen painava syy kahvilaemäntänä toimineen työntekijän työsopimuksen irtisanomiseen. Korkeimman oikeuden KKO 1984-II-99 ratkaisun mukaan perheenjäsenen työllistämistarvetta ei voida nähdä toiminnan uudelleenjärjestelystä johtuvana irtisanomisperusteena. Tapauksessa perheyritys oli irtisanonut työntekijän työn vähenemisen perusteella, mutta palkannut myöhemmin perheenjäsenen irtisanotun tilalle. Selvittelyssä kävi ilmi, että työntekijä oli sanottu irti perheenjäsenen palkkaamisen takia. Käsittelyssä yritys ei pystynyt näyttämään, että työ olisi vähentynyt oleellisesti eikä työtä olisi riittänyt sekä työntekijälle että palkatulle perheenjäsenelle. Näin ollen korkein oikeus katsoi, ettei palkatun perheenjäsenen sukulaisuussuhde tai hänen työntarve ollut riittävän painava peruste työntekijän irtisanomiselle. (KKO 1984-II-99) 2.3 Työn tarjoamis- ja koulutusvelvollisuus Työsopimuslain 7 luvun 4 :ssä on säädetty työnantajan työn tarjoamis- ja koulutusvelvollisuudesta. TSL:n mukaan työnantajalla on velvollisuus selvittää ennen irtisanomista, voidaanko työntekijälle tarjota muuta työtä tai voidaanko hänet kouluttaa muuhun työhön. Mikäli työntekijä voidaan sijoittaa tai kouluttaa toisiin työtehtäviin, ei työnantajalla ole oikeutta irtisanoa häntä taloudellisella ja tuotannollisella irtisanomisperusteella. (Hietala et al., 2008, s. 327) Ensisijaisesti työnantajan on tarjottava työntekijälle työsopimuksen mukaista työtä ja toissijaisesti työsopimuksen mukaista vastaavaa työtä. Jos työnantaja ei voi tarjota työsopimuksen mukaista tai vastaavaa työtä, on hänen tarjottava muuta työtä, joka vastaa työntekijän koulutusta, ammattitaitoa ja työkokemusta. (Tiitinen & Kröger, 2002, s ) Työnantajan työntarjoamisvelvollisuudesta on lukuisia esimerkkejä
14 13 oikeuskäytännössä, muun muassa korkeimman oikeuden ratkaisu KKO 1993:145 ja työtuomioistuimen (TT) päätös TT KKO 1993:145 Lakkauttaessaan lääkäri- ja kuntoutusaseman johtajan toimen kuntoutusyhtiö oli irtisanonut toimen haltijan, jolla oli myös lääkintävoimistelijan koulutus. Koska hänen sijoittamisensa tällaisiin tehtäviin ei olisi ollut työnantajan kannalta kohtuutonta eikä työyhteisön kannalta epätarkoituksenmukaista, yhtiön katsottiin olleen velvollinen irtisanomisen sijasta tarjoamaan hänelle lääkintävoimistelijan työtä. TT Yhtiö oli organisatorisilla ja tuotannollisilla syillä irtisanonut teknologia-asiantuntijan tehtävässä toimineen toimihenkilön. Yhtiöllä oli työsuhteen päättymisen aikoihin ollut toimihenkilön työssäkäyntialueella runsaasti avoimia työpaikkoja, joihin oli palkattu työntekijöitä yhtiön ulkopuolelta. Näiden tehtävien joukossa oli ollut myös sellaisia, joihin toimihenkilön työkokemuksensa perusteella olisi todennäköisesti kyennyt lyhyehkön koulutuksen ja perehdytyksen jälkeen. Näitä paikkoja työnantaja ei ollut tarjonnut toimihenkilölle. Kun työnantaja ei toimihenkilön työsopimuksen irtisanomisen yhteydessä ollut täyttänyt irtisanomissopimuksen mukaista työntarjoamis- ja koulutusvelvoitettaan, ei työnantajalla ollut asiallista ja painavaa syytä toimihenkilön työsopimuksen irtisanomiseen. Työsopimuslain mukaan työnantajalla on muun työntarjoamisvelvollisuuden lisäksi koulutusvelvollisuus. Tämä koulutusvelvollisuus tarkoittaa sitä, että mikäli työntekijälle tarjottu muu työ edellyttää koulutusta, on työnantajalla velvollisuus järjestää sitä. Huomioitavaa on kuitenkin, että koulutusvelvoite täyttyy vain, jos työnantajalla on tarjota työntekijälle muuta työtä. Käytännössä koulutuksen järjestäminen tarkoittaa täydennys-, jatko- tai uudelleenkoulutuksen tarjoamista. (Tiitinen & Kröger, 2002, s ) Työnantajan koulutusvelvollisuus tulee hyvin esille korkeimman oikeuden päätöksissä KKO 2000:59 ja KKO1995:42. KKO 2000:59 Työnantaja ei ollut näyttänyt, että taloudellisilla ja tuotannollisilla perusteilla irtisanottua A:ta ei olisi voitu ammattitaitoonsa ja kykyynsä nähden kohtuudella sijoittaa tai kouluttaa uudelleen niihin työtehtäviin, joihin työnantaja oli vähän ennen A:n irtisanomista, hänen irtisanomisaikanaan ja pian A:n työsuhteen päättymisen jälkeen palkannut uusia työntekijöitä. Työnantajalla ei katsottu olleen ilmoittamaansa taloudellisista ja tuotannollisista syistä johtuvaa perustetta irtisanoa A:ta.
15 14 KKO1995:42 Yhtiö ei ollut näyttänyt, että teollisuussähkö- ja elektroniikka-asentajan koulutuksen ja yli 10 vuoden työkokemuksen omannut työntekijä olisi tarvinnut kylmäkoneasentajan t yöhön sellaista lisäkoulutusta, jota työnantaja ei kohtuudella olisi ollut velvollinen järjestämään. Tämän vuoksi irtisanomiseen ei ollut laillista perustetta. 2.4 Kielletyt irtisanomisperusteet Työsopimuslain 7 luvun 3 pykälän 2 momentissa on esitetty kaksi tapausta, joissa irtisanomisen perusteena ei voida pitää taloudellista tai tuotannollista syytä. Ensimmäisen syyn mukaan irtisanomisperustetta ei ole, jos työnantaja on ennen irtisanomista tai sen jälkeen ottanut uuden työntekijän samankaltaisiin töihin, vaikka yrityksen toimintaedellytyksissä ei ole tapahtunut muutosta. Ensimmäisen syyn tarkoituksena on estää sellaiset irtisanomistilanteet, joissa työsopimus on irtisanottu näennäisin tai tekaistuin perustein. (Hietala et al., 2008, s. 328) Toisen syyn mukaan työnantajalla ei ole taloudellista ja tuotannollista irtisanomisoikeutta, jos töiden uudelleenjärjestelyistä ei ole aiheutunut työn tai työntarjoamisedellytysten vähentymistä. Vaikkakaan säännös ei sinällään rajoita työnantajan oikeutta järjestellä toimintojaan, estää se näennäisillä ja tekaistuilla irtisanomisperusteilla tehtävän irtisanomiset. (lbid) 2.5 Erityissuoja Työsopimuslaissa on 7 luvun 9 pykälässä säädetty erikseen erityisestä irtisanomissuojasta, joka koskee raskaana tai perhevapaalla olevia työntekijöitä. Luottamusmiehen tai luottamusvaltuutetun erityssuojasta on määrätty TSL7:10:ssä. (Rautiainen & Äimälä, 2004, s ) Työnantajalla ei ole taloudellista, tuotannollista tai toiminnan uudelleenjärjestelystä johtuvasta perusteesta oikeutta irtisanoa raskaana olevaa työntekijää raskauden takia. Raskaana oleva työntekijä voidaan irtisanoa ainoastaan tilanteessa, jossa irtisanomisen peruste ei johdu raskaudesta. (Hietala et al., 2008, s. 359) Työnantajalla ei myöskään ole oikeutta irtisanoa työntekijää sillä perusteella, että hän käyttää oikeuttaan perhevapaaseen. Perhevapaa tarkoittaa äitiys-, erityisäitiys-, isyys-, vanhempain- tai hoitovapaata. Perhevapaalla oleva työntekijä voidaan
16 15 irtisanoa ainoastaan siinä tapauksessa, että työnantajan toiminta loppuu kokonaan. (Paanetoja, 2008, s. 77) Työnantajalla on todistustaakka, mikäli hän irtisanoo raskaana tai perhevapaalla olevan työntekijän työsopimuksen. Ellei työnantaja voi näyttää toteen irtisanomisen johtuneen muusta syystä, katsotaan irtisanomisen johtuneen työntekijän raskaana olosta tai perhevapaalla olemisesta. (Hietala et al., 2008, s. 360) Luottamusmies tai luottamusvaltuutettu voidaan irtisanoa taloudellisella tai tuotannollisella perusteella vain, jos työ päättyy kokonaan, eikä työnantajalla ole tarjota vastaavaa tai muutoin sopivaa muuta työtä tai koulutusta. Käytännössä tämä tarkoittaa sitä, että luottamusmies tai luottamusvaltuutettu on irtisanottavissa yrityksestä vasta viimeisinä. (Paanetoja, 2008, s. 77) Työtuomioistuimen ratkaisussa TT luottamusmies oli irtisanottu toiminnan uudelleenjärjestelyistä johtuvilla syillä, vaikka todellisuudessa luottamusmiehen tekemä työ ei ollut loppunut kokonaan. Tästä syystä TT katsoi irtisanomisen työehtosopimuksen luottamusmiessuojaa koskevien säännösten vastaiseksi ja tuomitsi työnantajan maksamaan luottamusmiehelle korvausta sopimuksen vastaisesta työsuhteen päättämisestä. (TT ) Almgrén toteaa artikkelissaan (2005), että nämä työsopimuslain säännökset erityisistä irtisanomissuojista vaikuttavat tosiasiallisesti irtisanomisjärjestykseen. 3 Lomauttaminen 3.1 Taustaa Lomauttamisesta ei oltu säädetty työsopimuslaissa ennen 1970TSL:n säätämistä. Ehdottaessaan lomauttamisen säännösten ottamista työsopimuslakiin, silloinen työsopimuslakikomitea perusteli säännöksiä lomauttamisen molemminpuolisilla eduilla. Tiitinen & Kröger (2002) mukaan lomauttamisen tarkoituksena näyttää olleen työnantajien tarve sitoa työntekijät yrityksiinsä silloinkin kun he eivät tilapäisesti voineet tarjota heille työtä ja maksaa palkkaa.
17 Lomauttamisen määritelmä Lomauttamisen käsite määritellään TSL5:1:ssä. Sen mukaan lomauttamisella tarkoitetaan työnantajan päätöksestä tai tämän aloitteesta tapahtuvaa työnteon ja palkanmaksun eli työsuhteen osapuolten pääasiallisten velvollisuuksien väliaikaisesta keskeyttämisestä työsuhteen pysyessä muutoin voimassa. Pykälä on pakottava, eikä siitä voida sopia toisin työehtosopimuksella tai työsopimuksella. Lomauttamisen määritelmästä voidaan sopia toisin vain työntekijän eduksi. (Hietala et al., 2008, s ) Almgrén (2005) määrittelee artikkelissaan lomautuksen tarkoituksen seuraavasti: Lomautuksen tarkoituksena on antaa yritykselle tai muulle työnantajalle mahdollisuus sopeuttaa toimintansa olemassa oleviin toimintaedellytyksiin. Rautiainen & Äimälä (2004) mukaan lomauttamisen tarpeen tulee perustua joko taloudelliseen tai tuotannolliseen syyhyn. Työsopimuslain mukaan työnantajalla on oikeus lomauttaa työntekijä, jos siihen on työsopimuslaissa säädetty taloudellinen tai tuotannollinen irtisanomisperuste taikka työ tai sen tarjoamisedellytykset ovat tilapäisesti vähentyneet. Tiitinen & Kröger (2002) mukaan työsopimuslain 5 luvun sääntely lomauttamisesta sisältää vain työnantaja-aloitteiset lomauttamistilanteet. Työnantajan ja työntekijän sopimukseen perustuvassa lomautuksessa osapuolet sopivat keskenään lomauttamisen perusteista ja menettelytavoista. Mikäli työnteon ja palkanmaksun keskeyttämisestä sovitaan työntekijän aloitteesta, ei kysymys ole työsopimuslain 5 luvun kuvaamasta lomauttamisesta eikä sopimukseen tule soveltaa TSL 5 luvun säännöksiä. (Ibid) Lomauttamisen aikana työnantajalla ei ole palkanmaksuvelvoitetta eikä työntekijällä työnteonvelvoitetta. Koska työsuhde on muutoin voimassa lomautuksen aikana, säilyvät muut työsuhteesta johtuvat oikeudet ja velvollisuudet ennallaan. (Paanetoja, 2008, s. 63) Lomautus on tarkoitettu vain tilapäiseksi toimenpiteeksi ja siksi se saa kestää ainoastaan niin kauan, kuin se on välttämätöntä. Työnantajalla on oikeus lomauttaa
18 17 työntekijä joko määräajaksi tai toistaiseksi työsopimuslain 5 luvussa säädettyjen lomauttamisen perusteiden täyttyessä. (Hietala et al., 2008, s. 234) Käytännössä lomautus voidaan toteuttaa keskeyttämällä työnteko kokonaan. Lomauttaminen voidaan toteuttaa myös osittaisena eli esimerkiksi lyhentämällä työaikaa niin että vuorokautista tai viikoittaista työaikaa vähennetään tai niin että työntekijä työskentelee vuoroviikoin. Huomioitavaa on kuitenkin, että mikäli työaika halutaan lyhentää pysyvästi eli osa-aikaistaa työntekijä, vaatii se TSL 7 luvun 11 :n mukaisen irtisanomisperusteen olemassa olon. (Paanetoja, 2008, s ) On tärkeää erottaa osa-aikaistaminen lomauttamisesta. Hietala et al. (2008) mukaan myös oikeuskäytännössä on tehty rajanveto lomautuksen ja osa-aikatyön välille. Tästä rajanvedosta esimerkkinä työtuomioistuimen ratkaisu TT TT Kunnan koulunkäyntiavustajien kanssa solmittuja työsopimuksia, joissa on sovittu työnteon keskeyttämisestä vuosittain koulujen kesäkeskeytyksen ajaksi, voidaan pitää osa-aikatyötä koskevina sopimuksina, joilla on sovittu vuoden pituisen jakson työajasta siten, että se on lyhyempi kuin vastaavan kokoaikaisen työntekijän työaika. Kunnalla ei siten ollut velvollisuutta noudattaa työnteon ja palkanmaksun keskeyttämisen yhteydessä kunnallisen yleisen virka- ja työehtosopimuksen lomautusmenettelyä koskevia määräyksiä. Ellei muuta ole sovittu, työnantaja päättää lomauttamisen toteutustavan, keston ja laajuuden. Lomautuksen toteuttamistavan, keston ja laajuuden tulee olla oikeassa suhteessa työnantajan toimintaedellytysten muuttumisesta johtuvaan tarpeeseen. Tästä syystä työnantajalla ei ole perusteltua oikeutta lomauttaa työntekijää vain varmuuden vuoksi. (Rautiainen & Äimälä, 2004, s. 153) Hietala et al. (2008) toteavat kirjassaan, että lomautusedellytyksissä tapahtuvat muutokset on otettava välittömästi huomioon. Työsopimuslaissa ei ole määräyksiä lomautuksen peruttamisesta, siirtämisestä tai keskeyttämisestä, vaan tilanteet on ratkaistava yleissäännösten, yrityskohtaisen käytännön tai sopimusten perusteella. Työnantajan on peruttava lomautus tilanteessa, jossa työnantajalla on tarjota lomautetulle työntekijälle sopivaa uutta työtä. Ilmaantuva työ voi olla myös tilapäistä, jolloin työnantajan on siirrettävä lomautuksen ajankohtaa. Lomautuksen aikana ilmaantuva tilapäinen työ puolestaan keskeyttää lomautuksen tilapäisesti. (Rautiainen & Äimälä, 2004, s )
19 18 Työntekijällä on oikeus ottaa vastaan toinen työ lomautuksen ajaksi. Tämän oikeuden ohella työnantajan on kuitenkin huomioitava aikaisemman työn ensisijaisuus: työntekijällä on lomautuksen päättyessä velvollisuus palata työnantajansa palvelukseen. Lomautuksen päättymisestä on ilmoitettava työntekijälle seitsemän (7) kalenteripäivää ennen töiden alkua. Vastaavasti työntekijä voi irtisanoa itsensä lomautuksen aikaisesta uudesta työsuhteesta viiden (5) kalenteripäivän irtisanomisajalla. (Paanetoja, 2008, s. 63) 3.3 Lomauttamisen perusteet TSL5:2 mukaan työnantajalla on oikeus lomauttaa työntekijä, jos hänellä on siihen (1) TSL7:3:ssa tarkoitettu taloudellinen tai tuotannollinen irtisanomisperuste tai (2) työnantajan edellytykset tarjota työtä ovat tilapäisesti vähentyneet eikä työnantaja voi kohtuudella järjestää työntekijälle muuta työtä tai koulutusta. Työsopimuslain mukaan työn tai työn tarjoamisedellytysten katsotaan lomauttamisen perusteena vähentyneen tilapäisesti, jos niiden arvioidaan kestävän enintään 90 päivää. Työntekijän lomauttamisen perusteina ei voi olla työntekijän henkilöön liittyvä irtisanomisperuste eikä työsopimuksen purkuperuste. Tämä ns. kurinpidollinen lomauttaminen on mahdollista toteuttaa vain, jos siitä on erikseen säädetty työehtosopimuksessa. Toisaalta työnantaja ja työntekijä voivat halutessaan sopia tällaisesta rangaistusluonteisesta lomautuksesta. (Rautiainen & Äimälä, 2004, s. 154) TSL:n lomautusperusteet koskevat pääsääntöisesti vain toistaiseksi voimassa olevia työsopimuksia. Työsopimus lain 5 luvun 2 :n 3 momentissa on säädetty erikseen määräaikaisessa työsuhteessa olevan sijaisen lomauttamisesta. Koskinen (2006) toteaa artikkelissaan, että työnantajalla on oikeus lomauttaa määräaikainen työntekijä vain sijaisuuden perusteella eli silloin, kun hän tekee työtä vakituisen työntekijän sijaisena ja työnantajalla olisi oikeus lomauttaa vakituinen työntekijä, jos hän olisi työssä. Tätä lomauttamisoikeutta on perusteltu hallituksen esityksessä tasapuolisuuden nimissä. Määräaikaisen työsopimuksen lomautusoikeutta tarkasteltaessa on siis kiinnitettävä huomiota määräaikaisuuden
20 19 perusteeseen. Jos perusteena on sijaisuus, työnantaja voi lomauttaa työtekijän. (Rautiainen & Äimälä, 2004, s ) Koskinen & Valkonen (2003) toteavat artikkelissaan, että määräaikaisella työsopimuksella palkatulla sijaisella ei ole parempaa lomautussuojaa, kun sillä toistaiseksi voimassa olevalla työntekijällä, jonka sijaisena hän on. Hietala et al. (2008) toteavat kirjassaan, että määräaikaiseen työsopimukseen ei voida ottaa yleistä lomautusehtoa, mutta siihen on sallittu ottaa irtisanomisehto. Irtisanomisehto ei kuitenkaan oikeuta työnantajaa lomauttamaan määräaikaista työntekijää työn tilapäisen vähentymisen perusteella, kuten korkein oikeus toteaa ratkaisussa KKO 2006:4. KKO 2006:4 Määräaikaisissa työsuhteissa olleiden työntekijöiden työsopimuksissa oli ehto, jonka mukaan sopimus oli molemminpuolin irtisanottavissa kuten toistaiseksi voimassa oleva työsopimus. Kyseistä ehtoa ei pidetty kiellettynä. Työnantajalla ei kuitenkaan ollut tällaistenkaan määräaikaisten sopimusten osalta oikeutta lomauttaa työntekijöitä työn tilapäisen vähentymisen perusteella. Työsopimuslaki antaa työnantajalle ja työntekijälle mahdollisuuden sopia lomautuksesta ja sen toteuttamisesta TSL5:2.2:n edellytysten täyttyessä. Tällaista lomautuksesta sopimista kutsutaan sopimusperusteiseksi lomauttamiseksi (Tiitinen & Kröger, 2002, s. 287). Sopimus voidaan tehdä vain työsuhteen aikana ja siitä sopiminen on mahdollista ainoastaan silloin, kun lomauttaminen on tarkoituksen mukaista työantajan taloudellisen tilan tai yrityksen toiminnan kannalta. Jotta kyseessä olisi lomauttaminen, on sopimus tehtävä työnantajan aloitteesta. Lomauttamisperuste täyttyy, kun työpaikalla yleisesti tai yksittäisen työntekijän ja työantajan välillä on yksimielinen käsitys lomautuksen tarpeesta ja lomauttamisen määräajasta. (Rautiainen & Äimälä, 2004, s ) Työsopimuslaissa on säädetty erikseen myös luottamusmiehen ja luottamusvaltuutetun lomautussuojasta. Käytännössä heidän lomautussuoja määräytyy samalla tavalla kuin heidän irtisanomissuojansa. Tiitinen & Kröger (2002) mukaan perusperiaatteena on, että luottamusmies tai luottamusvaltuutettu on lomautettava viimeisenä sillä edellytyksellä, että he pystyvät selviytymään jäljelle jääneistä työtehtävistä. Tästä periaatteesta on oikeuskäytännössä monia esimerkkejä, kuten korkeimman oikeuden ratkaisu KKO 2001:6 sekä työtuomioistuimen ratkaisu TT
21 20 KKO 2001:6 Metsäyhtiö oli puuntarpeen pienenemisestä johtuneen työn tilapäisen vähentymisen vuoksi lomauttanut määräajaksi puunhankintapiirin kaikki metsurit mukaan lukien metsurien luottamusmiehen. Lomautuksen aikana yhtiö oli teettänyt eräitä hakkuu- ja kuljetustöitä ulkopuolisilla urakoitsijoilla. Kysymys yhtiön oikeudesta lomauttaa luottamusmies. Yhtiöllä ei ollut oikeutta lomauttaa luottamusmiestä, koska työ ei ollut kokonaan loppunut. TT Työntekijän katsottiin tulleen asianmukaisesti valituksi työsuojeluvaltuutetuksi, vaikka hänen valinnastaan ei ollut tehty erillistä kirjallista ilmoitusta työnantajalle. Työsuojeluvaltuutetun valinnasta oli ilmoitettu työsuojeluviranomaiselle ja valtuutettu oli työnantajankin tieten ja hyväksymänä toiminut tässä asemassaan työpaikalla. Työntekijöitä lomautettaessa työsuojeluvaltuutetun kanssa ei ollut yhteisesti todettu, ettei yhtiössä ollut tarjolla hänelle sopivaa työtä. Yhtiö oli lomauttanut työsuojeluvaltuutetun yleissopimuksen vastaisesti. Yhtiö velvoitettiin suorittamaan työsuojeluvaltuutetulle ansionmenetyksen korvausta Taloudellinen ja tuotannollinen irtisanomisperuste Työnantajalla on oikeus yksipuolisella päätöksellä lomauttaa työntekijä silloin kun hänellä on siihen työsopimuslain 7 luvun 3 :n mukainen taloudellinen, tuotannollinen tai toiminnan uudelleenjärjestelyistä johtuva irtisanomisperuste. Tämä irtisanomisperusteinen lomautusoikeus perustuu siihen, että lomauttaminen on työntekijän näkökulmasta työsopimuksen irtisanomista huomattavasti lievempi toimenpide. (Hietala et al., 2008, s. 239) Toisaalta työnantajalla ei ole velvollisuutta irtisanomisperusteen täyttyessä lomauttaa työntekijää irtisanomisen sijaan, kuten korkeimman oikeuden ratkaisussa KKO 1981-II-155. KKO 1981-II-155 Työnantajalla oli työn pitempiaikaisen vähentymisen johdosta TSL 37 :n 2 mom:n mukainen erityisen painava syy irtisanoa osa työntekijöistään. Työnantaja ei ollut velvollinen irtisanomisten välttämiseksi määräämään näitä ja palveluksessaan olleita muita työntekijöitä lomautettaviksi työn vähentymistä vastaavasti. Irtisanomisperusteinen lomauttaminen on mahdollista, kun tarjolla oleva työn määrä on olennaisesti ja pysyvästi vähentynyt eikä työntekijä ole sijoitettavissa tai koulutettavissa muihin työtehtäviin. (Tiitinen & Kröger, 2002, s. 281)
22 21 Lomautusperusteen ollessa taloudellinen, tuotannollinen tai toiminnan uudelleenjärjestelyistä johtuva, ei lomauttamisen kestolle ole säädetty vähimmäis- tai enimmäisaikaa vaan lomautus toteutetaan toistaiseksi voimassa olevana tai määräaikaisena. Työsopimuslaissa mainittu lomautuksen 90 päivän enimmäiskestoaika ei siis koske irtisanomisperusteella tapahtuvia lomautuksia. (Rautiainen & Äimälä, 2004, s. 155) Hietala et al. mukaan (2008) TSL7:3:n nojalla ei saa lomauttaa työntekijän henkilöön liittyvän irtisanomisperusteen tai purkuperusteen täyttyessä. Henkilöön liittyvästä irtisanomisperusteesta on säädetty TSL7:2:ssa ja purkuperusteesta TSL8:1:ssä. Taloudellisesta, tuotannollisesta ja toiminnan uudelleenjärjestelyistä johtuvasta taloudellisesta ja tuotannollisesta irtisanomisperusteesta ja sen sääntelystä on kerrottu tarkemmin tämän tutkielman luvussa Työn ja työntarjoamisedellytysten väheneminen Myös silloin kun tarjolla oleva työn tai työnantajan työntarjoamisedellytykset ovat vähentyneet tilapäisesti, työnantajalla on oikeus yksipuolisella päätöksellä lomauttaa työntekijä. Ennen lomauttamista työnantajalla on kuitenkin velvollisuus selvittää, voidaanko työntekijälle järjestää muuta työtä tai koulutusta. (Hietala et al., 2008, s. 239) Työn ja työntarjoamisedellytysten vähenemisestä johtuvat lomautusperusteet ovat taloudellisia ja tuotannollisia ja kestoltaan tilapäisiä. Kun työ tai työntarjoamisedellytykset ovat vähentyneet tilapäisesti, työnantajalla on oikeus lomauttaa työntekijä määräajaksi, mutta kuitenkin enintään 90 päiväksi. Vähimmäiskestoaikaa lomautukselle ei ole säädetty. Mikäli lomautustarve on yli 90 päivää, täytyy lomauttamiselle olla irtisanomisperuste. Tämä 90 päivän sääntö on kuitenkin joustava ja siksi työntekijä voidaan lomauttaa vielä lyhyehköksi ajaksi, mikäli lomauttamiselle on tarvetta 90 päivää jatkuneen lomautuksen jälkeen. (Rautiainen & Äimälä, 2004, s ) Hietala et al. (2008) toteavat kirjassaan, että määräaikaisen lomauttaminen sijasta lomauttaminen voidaan toteuttaa lyhentämällä työntekijän säännöllistä joko viikoittaista tai kuukausittaista työaikaa.
23 22 Työsopimuslaissa ei ole asetettu määräedellytyksiä tarjolla olevan työn vähentymiselle. Toisaalta TSL5:2.1:n mukaan työntekijän lomauttaminen on mahdollista vain siinä määrin kuin se on välttämätöntä. Tästä syystä työn vähäinen vähentyminen ei täytä lomauttamisperustetta. (Rautiainen & Äimälä, 2004, s. 155) Työn vähenemiseen perustuvassa lomauttamisessa ei edellytetä tietyn työntekijän työn vähentymistä vaan työn vähenemistä laajemmassa merkityksessä esimerkiksi osaston tai koko yrityksen tasolla. (Ibid) Työn tilapäisen vähenemisen ohella hyväksyttävänä lomautusperusteena pidetään myös työn tarjoamisedellytysten tilapäistä vähenemistä, kuten korkein oikeus katsoi päätöksessään KKO 1997:21. Lomauttamisperusteen ollessa työn tarjoamisedellytysten tilapäinen väheneminen ovat lomauttamisen syyt aina taloudelliset, vaikkakaan syitä ei erikseen määritellä laissa. (Rautiainen & Äimälä, 2004, s. 156) KKO 1997:21 Kaupungin edellytykset tarjota työtä olivat kaupungin taloudellisesta tilasta aiheutuneiden säästötarpeiden johdosta tilapäisesti vähentyneet. Kaupungilla katsottiin olleen työsopimuslain 30 :n 1 momentin toisen virkkeen nojalla oikeus lomauttaa palveluksessaan olleet perhepäivähoitajat ja päiväkodin työntekijät tuolla perusteella. Työnantaja voi lomauttaa työntekijän työn ja työntarjoamisedellytysten vähenemisestä johtuvilla lomautusperusteilla sillä edellytyksellä, että työnantaja on selvittänyt, voidaanko työntekijälle tarjota muuta työtä tai voidaanko hänelle järjestää sopivaa koulutusta. Mikäli työntekijälle voidaan tarjota muuta työtä tai hänelle voidaan järjestää koulutusta, ei lomautukselle ole perusteita eikä sitä voi toteuttaa. (Hietala et al., 2008, s. 240) Rautiainen & Äimälä (2004) mukaan TSL 5:2.1:n 2 kohdan koulutuksen järjestysvelvollisuus tarkoittaa vain työnantajayrityksen itsensä järjestämää koulutusta, ja että koulutuksella tarkoitetaan lähinnä ammatillista täydennyskoulutusta.
24 Lomautusmenettely Lomautuksen toimeenpaneminen edellyttää lomautukseen liittyvien selvitys- ja ilmoitusvelvollisuuksien täyttämistä. Käytännössä tämä tarkoittaa työnantajan lomautuksen ennakkoilmoituksen antamisvelvollisuutta, työntekijän kuulemisvelvollisuutta ja lomautusilmoituksen asianmukaista antamista. Työnantajalla on TSL:n mukaan velvollisuus antaa työntekijälle ennakkoselvitys eli ennakkovaroitus lomautuksesta heti, kun lomautuksen tarve on tullut työnantajan tietoisuuteen. Ennakkoselvityksestä on selvittävä lomautuksen perusteet, lomautuksen laajuus ja arvioitu kesto, sen toteuttamistapa sekä alkamisajankohta. Lisäksi siinä on oltava työnantajan arvio siitä, keskeytetäänkö työnteko kokonaan vai lyhennetäänkö työaikaa sekä suoritetaanko lomautus osissa vai yhtäjaksoisesti. (Hietala et al., 2008, s. 247) Ennakkoselvityksen tarkoituksena on varmistaa, että työntekijä saa tiedon mahdollisesta lomautuksesta mahdollisimman aikaisessa vaiheessa. Selvitys annetaan henkilökohtaisesti suoraan työntekijälle joko suullisesti tai kirjallisesti. Myös sähköisesti annettu selvitys on katsottu päteväksi. Mikäli lomautus koskee useampaa työntekijää, voidaan selvitys antaa kaikille työntekijöille yhteisesti tai heidän luottamusmiehelle tai luottamusvaltuutetulle. (Ibid) Ennakkoselvityksen jälkeen työnantajalla on velvollisuus varata työntekijälle tai heidän edustajalleen kuulemistilaisuus. Työnantajan on täytettävä kuulemisvelvoite ennakkoselvityksen antamisen jälkeen, mutta kuitenkin ennen varsinaisen lomautusilmoituksen antamista. Tällöin työnantajalla on vielä hyvät mahdollisuudet huomioida työntekijöiden näkemykset ennen lopullista päätöstä lomautuksesta. Käytännössä kuulemisvelvoite koskee vain niitä työnantajia, joihin yhteistoimintalaki (YTL) ei ulotu. Laki yhteistoiminnasta yrityksessä ei tule sovellettavaksi yrityksissä, joissa työskentelee säännöllisesti vähemmän kuin 30 työntekijää. Sellaisissa yrityksissä, jotka puolestaan kuuluvat yhteistoimintalain piiriin sovelletaan yhteistoimintalaissa säädettyä menettelyä ja kuulemisvelvoite toteutuu yhteistoimintaneuvotteluiden yhteydessä. (Paanetoja, 2008, s. 64; Tiitinen & Kröger, 2002, s )
25 24 Myös muualla kuin työsopimuslaissa, kuten yhteistoimintalaissa ja työehtosopimuksissa, on säädetty ennakkoilmoituksen antamis- ja työntekijöiden kuulemisvelvollisuudesta. Siksi TSL5:3.3:ssa on säädetty, että työnantajan ei tarvitse esittää ennakkoselvitystä, mikäli sillä on muun lain, sopimuksen tai muun työnantajaa sitovan määräyksen perusteella esitettävä vastaava selvitys tai neuvotella lomauttamisesta työntekijöiden tai heidän edustajiensa kanssa. (Hietala et al., 2008, s. 248) Työnantajalla on velvollisuus ilmoittaa lomautuksesta eli antaa työntekijälle lomautusilmoitus vähintään 14 kalenteripäivää ennen lomautuksen alkamista. Työnantajan on kuitenkin huomioitava, että työehtosopimuksessa on voitu määrätä pidemmästä lomautusilmoitusajasta. (Rautiainen & Äimälä, 2004, s. 163) Poikkeavasta lomautusilmoitusajasta voidaan sopia myös paikallisesti, kuten työtuomioistuimen ratkaisu TT osoittaa. TT Yhtiössä oli ollut vakiintunut ja pääluottamusmiehen hyväksymä lomautuskäytäntö, jonka mukaan työnantaja oli voinut lomauttaa työntekijän ilman lomautusilmoitusaikaa. Tätä käytäntöä on voitu pitää työehtosopimuksen mukaisena paikallisena sopimuksena. Yhtiö ei siten ollut rikkonut työehtosopimusta lomauttaessaan työntekijän noudattamatta 14 päivän ilmoitusaikaa, joten työntekijällä ei ollut oikeutta tällä perusteella vaatimaansa vahingonkorvaukseen. Pääsääntöisesti lomautusilmoitus on annettava työntekijälle henkilökohtaisesti. Ilmoitus voidaan antaa joko suullisesti tai kirjallisesti. Suositeltavaa on kuitenkin, että lomautusilmoitus annetaan kirjallisesti. Mikäli ilmoitusta ei voida antaa työntekijälle henkilökohtaisesti, voidaan se toimittaa kirjeitse tai sähköisesti. Tilanteissa, joissa lomautusilmoitusta ei voida antaa työntekijälle henkilökohtaisesti, tulee huomioida, että ilmoituksen tulee tulla vastaanottajan tietoon vähintään 14 päivää ennen lomautuksen alkamista. (Hietala et al. 2008, s. 250) Ratkaisussa 2001:19 korkein oikeus katsoi yksimielisesti, että vaatimus lomautusilmoituksen henkilökohtaisuudesta täyttyi työpaikan ilmoitustaululle kiinnitetyllä ilmoituksella (KKO 2001:19). Lomautusilmoituksessa on mainittava lomautuksen peruste, lomautuksen alkamisajankohta, määräaikaisen lomautuksen kesto tai toistaiseksi tapahtuvan lomautuksen arvioitu kesto. Koska lomautuksen perusteet käsitellään ennen
26 25 lomautusta yt-neuvotteluissa tai kuulemistilaisuudessa, ei lomautuksen perustetta tarvitse spesifioida yksityiskohtaisesti. (Rautiainen & Äimälä, 2004, s. 164) Lomautuksen alkamisajankohta on puolestaan ilmoitettava täsmällisesti, kuten korkeimman oikeuden päätöksestä KKO 2001:19 käy ilmi. KKO 2001:19 Kun lomautuksen alkamisajankohta oli ilmoitettu kahden kuukauden tarkkuudella sitomalla se kenkätehtaan olemassa olevan tilauskannan valmistumiseen, ilmoitusta ei pidetty työsopimuslain 30 b :n vaatimukset täyttävänä laillisena lomautusilmoituksena. Lomautusilmoituksessa määräaikaisen lomautuksen kesto on ilmoitettava tarkasti. Toistaiseksi voimassa olevan lomautuksen kestosta on puolestaan ilmoitettava työnantajan arvio. Arvio ei kuitenkaan sido työnantajaa eikä virheellinen arvio vaadi uuden lomautusilmoituksen antamista. (Rautiainen & Äimälä, 2004, s. 165) Työsopimuslain mukaan työantajalla ei ole lakimääräistä ilmoitusvelvollisuutta, mikäli työnteko ja palkanmaksu ovat jo keskeytyneet muusta syystä eikä hänellä ei ole koko lomautuksen aikana velvollisuutta maksaa työntekijälle palkkaa työntekijän poissaolon takia. Tällainen poissaolo voi esimerkiksi olla opintovapaa, perhevapaa, asevelvollisuus tai pitkäaikainen sairaus. (Tiitinen & Kröger, 2002, s. 294) Työnantajan on annettava lomautusilmoitus työntekijän lisäksi myös työntekijöiden edustajille: luottamusmiehelle ja luottamusvaltuutetulle. Jos lomautus koskee vähintään kymmentä työntekijää, on työnantajan lisäksi ilmoitettava lomautuksesta työvoimaviranomaisille, joka on usein paikallinen työvoimatoimisto. Näin työvoimaviranomaisilla on mahdollisuus ennakoida ja varautua lomautukseen ja sen seurauksiin sekä suunnitella sopivia toimenpiteitä. Mikäli työnantajalla on muun lain perusteella vastaava ilmoitusvelvollisuus, ei ilmoitusta tarvitse tehdä. (Rautiainen & Äimälä, 2004, s ) Työntekijän pyynnöstä työnantajalla on velvollisuus antaa kirjallinen todistus lomautuksesta eli lomautustodistus, jota työntekijä tarvitsee muun muassa työttömyyspäivärahan hakemiseksi. Todistuksessa tulee mainita lomautuksen syy, sen alkamisajankohta sekä sen kesto tai arvioitu kesto. Jos työnantaja on antanut työntekijälle kirjallisen irtisanomisilmoituksen, ei työnantajalla ole velvollisuutta antaa erikseen todistusta lomautuksesta. (Hietala et al., 2008, s )
IRTISANOMINEN TUOTANNOLLISIN JA TALOUDELLISIN PERUSTEIN YRITYSTEN MAHTI JA TYÖNTEKIJÖIDEN ASEMA
Kauppatieteiden osasto Yritysjuridiikka Kaisa Vauhkonen 0269866 IRTISANOMINEN TUOTANNOLLISIN JA TALOUDELLISIN PERUSTEIN YRITYSTEN MAHTI JA TYÖNTEKIJÖIDEN ASEMA NOTICE ON BASES OF PRODUCITVE AND ECONOMICAL